**Kaidakin silta** (ukr. Кайдацький міст), myös **Kaidatskyi-silta** on Dneprin ylittävä raitiovaunu- ja tieliikenteen käytössä oleva teräsbetoninen kaareva palkkisilta Dniprossa, Dnipropetrovskin alueella Ukrainassa.

Kaidakin silta vihittiin käyttöön 10. marraskuuta 1982 ja se on viides kiinteä silta Dneprillä Dniprossa, vaikka kutsutaan neljänneksi. Se on osa ohitusväylää ja mahdollistaa ajoneuvojen suora-ajon pitkin Brestin ja Mahatškalan välistä Eurooppatietä E50 vailla tarvetta poiketa kaupungissa. Uusi silta myötävaikutti asuntorakentamisen kiihtymiseen joen vasemmalla rannalla.

Nykyisin Kaidakin tai Kaidatskyi-silta kuuluu Ukrainan kulttuurimonumenttien luetteloon ja tunnetaan kaupungin maamerkkinä.

Sillan nimi ja ylityspaikka
---------------------------

Silta on nimetty muinaisen Zaporižžjan taikka Dneprin alajuoksulla "koskien takaisten alueiden kasakkojen" eli zaporogien muinaisen Novi Kadaky- (ukr. Нові Кайдаки) tai Novi Kodaky (ukr. Нові Кодаки)-nimisen asutuksen mukaan.

Kaidakin tai Kaidatskyi-silta sijaitsee kaupungin laitamilla paikassa, jossa Dneprä on ylitetty aina 1600- ja 1700-luvulta lähtien. Tässä Dnepr ylitettiin matkalla Novi Kodakystä Lomivkaan, mutta 1700-luvun loppupuolella tämä vanhin ylityspaikka menetti merkityksensä siltojen rakentamisen myötä joen alavirtaan Jekaterinoslaviin. Satunnaisesti jokea ylitettiin tässä taas toisen maailmansodan aikana, mutta vasta Brežnevin aikakauden loppupuolella kiinteän Kaidakin sillan rakentaminen palautti tälle paikalle entisen loistonsa.

Rakentaminen
------------

Sanomalehti Zorja 25. tammikuuta 1975 artikkelissaan "Viides silta Dneprin yli" kuvaili "Dnipron uuden, viidennen sillan rakentamispiirustusten kehittämisen alkaneeksi. Toisin kuin kaikki edelliset, tämä silta on kaksi kertaa leveämpi ja tälle suunnitellaan kuusikaistainen tie nopeine raitiovaunuineen, joka yhdistää kaupungin pohjoisosan keskustaan. Uuteen valtatiehen E50 yhdistyvän sillan käyttöönoton myötä kaupungin keskusta jonkin verran vapautuu liikenneruuhkista, paranee liikenneturvallisuus ja vähenee pakokaasujen aiheuttama ilman saastuminen. Sillan elementit valmistetaan Dnipropetrovskin teräsbetonisiltarakenteiden tehtaalla."

Vuonna 1975 aloitettiin Kaidakin tai Kaidatskyi-sillan rakentaminen, joka kesti seitsemän vuotta, ja silta otettiin käyttöön 10. marraskuuta vuonna 1982. Sillan pituus on 1 732 metriä ja sillalla on autoliikennettä 3-kaistalla molempiin suuntiin. Osa sillasta sijaitsee saarella joko nimeltä Ožerelje, Namistanka, Namistinka tai Namystanka ja sinne pääsee sillan keskeltä jyrkkiä teräsportaita pitkin. Saarella voi kulkea kävellen, sieltä on hyvät näkymät niin kaupungille kuin joelle. Saarta pidetään vesililjojen valtakuntana ja ihanteellisena paikkana niin kalastukseen kuin joskus lomailuun. Neljätoista vuotta myöhemmin 17. joulukuuta 1996 keskellä Kaidakin siltaa alkoi kulkea raitiovaunu, joka liikennöi molempiin suuntiin Novi Kodakыn kylän ja asuinalueiden Tšervonyi Kamin, Pokrovskyi ja Parus välillä Donetskin moottoritielle Lomivkaan vasemmalla rannalla.

Silta nykyisin
--------------

Kesällä 2006 sillalla aloitettiin vuoden verran kestävä remontti, jonka jälkeen kaupunginvaltuuston lehdistöpalvelu vakuutti, että "tällaisen kokonaisvaltaisen remontin päätteeksi siltaa voidaan käyttää vielä ainakin 30 vuotta". Maaliskuussa vuonna 2015 paikallisportaalin Vgorode.ua toimittajat kulkiessaan kohti Dneprin vasenta rantaa eivät sillan oikealla puolella havainneet yhtään ja tulomatkallakin vain 10 aukkoa päällystyksessä. Kunnallisen "Dnepravtomost"-yrityksen asiantuntijan mukaan vuonna 2018 Dnipron silloista Kaidakin kunto laskettiin edelleen hyväksi v. 2007 tehdyn remontin ansiosta, mutta vaatii jo parannuksia. Saarella sillan luonnollisen maatuen maaperä tarvitsee vahvistamista.

Vuonna 2017 joulukuussa 35-vuosipäivän kunniaksi silta varustettiin kirkkaalla valaistuksella, mikä oli ensimmäinen vastaavanlainen hanke Ukrainassa. Kaidakin sillalle asennettiin 680 lamppua ja saareen 25 ilmatorjunnan valonheitintä. Dynaamisen valaistusohjelman saattoi ladata tietokoneelta ja valot vilkkuivat sateenkaaren pääväreissä eli sinisinä, punaisina, keltaisina, vihreinä ja vaaleansinisinä. Silta valaistiin jokaisena päivänä illan tullessa ja talvella kello 17.00 alkaen. Pormestari lisäsi myös, että pyhäpäivisin Kaidakin silta valaistaan keltaisilla ja sinisellä lampuilla. Tähän maan ainutlaatuiseen hankkeeseen kaupunki myönsi 13,5 miljoonaa hryvniaa.

Infrastruktuurin tarkkailija ja Ukrainan kansallisen journalistiliiton jäsen Pavel Avdokušin artikkelissaan helmikuussa 2023 kertoo, että 2010-luvun alussa "Suuri rakennustyö" (ukr. Велике Будівництво, *Velyke Budivnytstvo*)-hankkeen raameissa aloitettiin ohitustien rakentaminen ja hankkeen mukaan Kaidakin sillasta oli määrä tulla osa suljettua kehää. Kaikki rakennustyöt keskeytettiin 24.02.2022, mutta koska sekä ohitus- että ylikulkusiltojen teräsbetonipalkkeja ja metallirakenteita oltiin tilattu, maksettu ja valmistettu runsaasti, töitä jatkettiin syyskuussa 2022. Avdokušin jopa vieraili rakennustyömaalla seuraavan eli lokakuun puolivälissä. Ukrainan 1+1-televisiokanavan uutissivun TSN.ua:n mukaan ihmisillä on vapaa pääsy Donetskin tasavaltaan ja muille määritellyille alueille.

Lähteet
-------

1. 1 2 3 4 5 6 7 8 9 10  Kaidatsky Bridge (Кайдацький міст) (Kaidakin silta) stroyone.com. Viitattu 17.10.2023. (venäjäksi)
2. 1 2 3  Кайдакский мост (Kaidakin silta) topgid.net. Viitattu 17.10.2023. (venäjäksi)
3. 1 2  Кайдацький міст (Kaidakin silta) zruchno.travel. Viitattu 17.10.2023. (ukrainaksi)
4. ↑  Kaidatsky Bridge (Kaidakin silta) structurae.net. Viitattu 17.10.2023. (englanniksi)
5. 1 2 3  Maksim Kavun: Історія Дніпра: Кайдацькому мосту – 40 років (Dnipron historia: Kaidakin sillalla 40 vuotta)  18.11.2022. Gorod.dp.ua-Dnipron kotisivu (ukr. Город-городской сайт Днепра). Viitattu 17.10.2023. (ukrainaksi)
6. ↑  Мосты Днепропетровска (Dnepropetrovskin sillat) Gorod.dp.ua-Dnipron kotisivu (ukr. Город-городской сайт Днепра). Viitattu 17.10.2023. (venäjäksi)
7. 1 2  Інформація про Кайдацький міст (Tietoa Kaidakin sillasta) Guide.in.ua. Viitattu 17.10.2023. (ukrainaksi)
8. ↑  Нові Кайдаки (Novi Kaidaki) Gorod.dp.ua-Dnipron kotisivu (ukr. Город-городской сайт Днепра). Viitattu 17.10.2023. (venäjäksi)
9. ↑  Кайдакский мост (Kaidakin silta) google. Viitattu 17.10.2023. (venäjäksi)
10. ↑  10 листопада 1982—Відкритий Кайдацький міст (10. marraskuuta 1982—Kaidakin silta avattiin) Gorod.dp.ua-Dnipron kotisivu (ukr. Город-городской сайт Днепра). Viitattu 17.10.2023. (ukrainaksi)
11. 1 2  Днепропетровские мосты—дождемся ли беды? (Dnepropetrovskin sillat—odotammeko ongelmia?)  16.05.2018. Internet Archive WayBack Machine: Uutisportaali UAvto.com.ua.  Arkistoitu 16.5.2018. Viitattu 17.10.2023. (venäjäksi)
12. 1 2  Остров Намистанка под Кайдакским мостом (Namistanka-saari Kaidakin sillan alla)  23.07.2015. Livejornal:Блокноты ручной работы. Viitattu 17.10.2023. (venäjäksi)
13. 1 2 3  Хороший, плохой Днепр: Кайдакский мост от начала до конца (Hyvä, paha Dnepr: Kaidakin silta alusta loppuun saakka)  24.03.2015. Vgorode.ua. Viitattu 17.10.2023. (venäjäksi)
14. 1 2  Новости по тегу: Кайдакский Мост (Uutisia tagin mukaan: Kaidakin silta) Vgorode.ua. Viitattu 17.10.2023. (venäjäksi)
15. ↑  Ivan Krasikov: В Днепропетровске отремонтируют Кайдакский мост (Kaidakin silta korjataan Dnepropetrovskissa)  31.07.2006. Verkkojulkaisu "Kommersant" (ven. Сетевое издание «Коммерсантъ»). Viitattu 17.10.2023. (venäjäksi)
16. ↑  Sofia Moskalenko: Раз, два, три! Кайдакский мост, гори (фоторепортаж) (Yksi, kaksi, kolme! Kaidakin silta, leimahda)  11.12.2017. 056.ua—Сайт міста Дніпра. Viitattu 17.10.2023. (ukrainaksi)
17. ↑  Jekaterina Matvejeva: В Днепре запустили первый в Украине «радужный» мост (ФОТО) (Ukrainan ensimmäinen sateenkaarisilta otettiin käyttöön Dniprossa (kuva))  11.12.2017. Uutissivu—"Meidän paikkamme" (ven.  Новостной сайт—«Наше місто»). Viitattu 17.10.2023. (venäjäksi)
18. ↑  Pavel Avdokušin: Кайдацький обхід Дніпра: чи триває його будівництво? + відео (Dnipron Kaidakin ohitustie: onko sen rakentaminen käynnissä?)  10.02.2023. avdokushyn.info. Viitattu 17.10.2023. (ukrainaksi)
19. ↑  Vira Hmelnitska: Росія поширює фейк про Кайдацький міст у Дніпрі (Venäjä levittää väärää tietoa Kaidakin sillasta Dniprossa)  12.05.2022. TSN.ua. Viitattu 17.10.2023. (ukrainaksi)

Aiheesta muualla
----------------

* Kuvia tai muita tiedostoja aiheesta **Kaidatskyi-silta** Wikimedia Commonsissa